પાણીપૂરી બિનસાંપ્રદાયિક અને બધાને પરવડે તેવી છે. પૂરી થી પેટ ભરાય અને પાણી એ ભરેલા પેટમાં પૂરીનું પાચન કરે. તે સર્વપ્રિય છે. કોઈ એમ કહે કે મેં ક્યારેય પાણીપૂરી ખાધી નથી તો તેની સત્યવાદિતા વિષે અવશ્ય શંકા થાય. તે નાસ્તાનો નાસ્તો અને ભોજનનું ભોજન છે. હવે તો લગ્ન જેવા સમારંભોમાં પણ ગોલા ગુલ્ફીની જેમ પાનીપૂરીએ પગપેસારો કર્યો છે અને ત્યાં આપનો વારો તરત આવતો નથી તેથી નારાજગી પણ જોવાં મળે. આવી લોકપ્રિય પાણીપૂરીની લારી ભલે રોડ ઉપર હોય પણ તેનાં માલિકો મહેલ જેવા મકાનમાં હોય તો તેને જ આભારી છે…(એટલે કે મારા જેવા તમારાં જેવા ગ્રાહકો થઇ…ભલે ગ્રાહકો ૧૦ક્ષ૧૦ ની ખોલીમાં રહેતા હોય!…ગુડ… હર્ષદ દવે.